ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኩባንያ ኣማዞን፡ ፖሊስ ቴክኖሎጂ መላለዪ ገጽ ከይጥቀሙ ከልኪሉ 11 ሰነ 2020 ምንጪ ስእሊ, Getty Images ዓርሞሽሻዊ ቴክኖሎጂካዊ ኩባንያ ኣማዞን፡ ፖሊስ ነቲ መመላዩ ገጽ (ፋሻል ሪኮግንሽን) ክጥቀምሉ ዝጸንሑ 'ሶፍትዌር' ከይጥቀምሉ ኣጊዱ። ኣማዞን ነዚ ውሳነ እዚ ከሕልፍ ዝኸኣለ ተጣበቅቲ ሰብኣዊ መሰላት እዚ ተክኖሎጂ ዓሌታዊ ኣድልዎ ንኽካየድ ተራ ኣለዎ ዝብል ክሲ ስለዘቕረቡ'ዩ። እዚ ውሳነ እዚ፡ ጆርጅ ፍሎይድ ብፖሊስ ድሕሪ ምቐታሉ ዝሰዓበ ህዝባዊ ተቃውሞ ተኸቲሉ እዩ ተመሓላሊፉ። ዕውታት ውድድር ምህዞ-ቴክኖሎጂ ሎሚ መዓልቲ ክግለጽ'ዩ ኣማዞን ነቲ ዋንነቱ ዝኾነ ገጽ ዘላሊ ቴክኖሎጂ ደው ኣቢልዎ ዘሎ፡ ሓገግቲ ኣካልት ኣሜሪካ እቲ ቴክኖሎጂ ብኸመይ ኣብ ግብሪ ክውዕል ከምዘለዎ መቆጻጸሪ ዝኸውን ሕጊ ኣርቂቆም ክሳብ ዘጽድቁ ምኳኑ ገሊጹ። ኣማዞን ኣብ ዝሃቦ መግለጺ "መንግስቲ ስነ ምግባራዊ ዝኾነ ኣግባብ ኣጠቃቕማ እዚ ተክኖሎጂ ንክኽተል ጉባኤ (ኮንግረስ) በዳሂ ዝኾነ ሕጊ ከውጽእ ንጽበ" ኢሉ። እቲ መግልጺ ብምስዓብ "እዚ ተጠቃምነት እዚ ቴክኖሎጂ ንሓደ ዓመት ኢና ደው ከነብሎ፡ እዚ ሓደ ዓመት ከኣ እቲ ጉባኤ እኹል ግዜ ረኺቡ ንክኻታዕን ሓጋጋት ከጽድቅን ዕድል ዝፈጥር'ዩ" እንተኾነ ትካል ኣማዞን እተን ንዘይሕጋውያን ምስግጋር ደቂ ሰባት ኣብ ምክትታል ዝነጥፋ ትካላት ነዚ ገጽ ዘላሉ ተክኖሊጂ ክጥቀማሉ ከምዘፍቅድ ሓቢሩ ኣሎ። እዚ ተክኖሎጂ እዚ 'ኣርተፊሻል ቴክኖሎጂ' ተጠቂሙ ገጽ ሰብ ዘለሊ ኮይኑ፡ መጽናዕትታት ግን ኣብ ጸለምቲ ሰባት ዕውት ከምዘይኮነን ግጉይ ሓበሬታ ከምዝህብን እዮም ዝገልጽዎ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ጓል 14 ዓመት ዝመሃዘቶ ቴክኖሎጂ ተዛማዲ ትሕዝቶ ኩባንያታት ቴክኖሎጂ፡ ውሉፋት ምህርቲታቶም ክንከውን ይደልዩ ዶ?
